سینگ بوری نوم یه گل د آستونیا ولات تایلند ه که مینجاونش شهر سینگ بوری یه. هوسایا ای آستون آستونیا ناخون سوام، لوپ بوری، آنگ تونگ،سوپان بوری و چای ناتن. سینگ بوری د یه گل کلیمه سانسکریت وا نوم سینگ که هومبراوره وا شیر گرته بیه که د زون تایلندی بوئه وه شهر شیر. د گات شایی واراواتی ای آستون جاگه فره نازاری سی خوش گرت. ای آستون د چن گله آستون هنی ره وندیاری بیه. نشودیارکن ای آستون قلا بانگاراچان نه نشو میئه د گاتی که د سال 1765 زایشتی برمه چل کرد د آیوتتایا یازده گل ده اومائن وه هیاری ارتش د بانگاراچان ونو ارتش برمه نه سی پنج ما واداشتن و د شکست حردن ارتش تایلند نهاگری کردن. د چارم جانویه هر سال سی گپ کردن قهرمانیا و شاپیایا ای جئن د ای آستون یه گل شادینه ورگزار موئه.